ได้คูปองจาก openrice มาสดๆร้อนๆ ก็เลยไปลองซะเลย
ร้านอยู่ชั้น 4 ใกล้บันไดเลื่อน แต่ไม่ใช่บันไดเลื่อนยาวๆจากทางเข้าด้าน BTS นะครับ
ต้องเดินผ่านร้าน CoCo Ichibanya CoCo เข้าไปด้านในตัวห้างก่อน เจอร้านอยู่ในมุมเล็กๆ มีป้ายของ openrice ตั้งวางไว้อยู่ด้วย
เมนูที่สั่งไปเป็นชานมคามูคามู เพิ่ม topping ไข่มุก size L แก้วละ 45 เพิ่ม topping 10 บาท
ใช้คูปองจาก openrice ก็เพิ่มเงิน 5 บาทครับtopping ของร้านนี้มีหลายอย่างให้เลือก พุดดิ้ง ไข่มุก เฉาก๊วย ....
ชานม หวาน หอมกลิ่นชาในปาก ไข่มุกนุ่มหนึบ ให้เยอะมากด้วย
ร้านอื่นๆจะใส่ไข่มุกก่อน แล้วค่อยลงชา แต่ที่นี่ topping ก็คือ topping
โป๊ะมาให้ด้านบนสุดเลย อย่างเยอะ

สั่งเสร็จยืินถ่ายรูปร้านยังไม่ถึงนาทีเลย ออเดอร์ที่สั่งพร้อมเลย

พอดีไม่เคยสั่งไม่เคยกินร้านนี้ ไม่รู้ว่าสั่งเสร็จต้องรอที่ไหน
พนักงานเลยต้องเรียกเสียงดังหน่อย
พนักงานมี 2 คน จะเรียกว่าเต็มใจบริการก็พูดได้ไม่เต็มปาก
หลังจากรู้ว่ามาใช้คูปอง ดูจะแสดงความยุ่งยากในการหารหัส
แต่ก็ไม่ได้แสดงออกชัดเจนครับ ไม่รู้ว่าเป็นคนแรกที่มาใช้รึเปล่า

ตอนไปสั่งไม่มีคนรอคิวครับ แต่สั่งเสร็จมองเห็นมีคนรออยู่
อยากจะชมคนรอคิว เข้าคิวรอแบบห่างไกล ให้พื้นที่ส่วนตัวลูกค้าที่ใช้บริการอยู่คนปัจจุบันมากเลยครับ 